હું એને જોઈ રહ્યો હતો. એ કોઈ સંકેત કરતી હતી કે શું ? અમે સાથે ભણ્યાં હતાં એ દિવસો યાદ આવી ગયા હતા. એ મારી સાથે જ ફરતી, લન્ચ માટે પણ સાથે જઈએ. શનિ-રવિ મિત્રોએ કરેલા પ્રોગ્રામમાં એ તો જ જોડાતી જો હું સાથે હોઉં. ઓફિસમાં પણ એ મારી સાથે રહેવાનું વધારે પસંદ કરતી હતી. કોલેજના મિત્રો અને પછી ઓફિસના કલિગ્સ વિચારતા હતા કે… પણ શોભાએ ક્યારેય એવું કંઈ પ્રગટ કર્યું નહોતું. મને લાગતું, હું એના માટે બહુ સારા દોસ્તથી વિશેષ કશું નહોતો.